ম্খাস-গ্রুব-র্জে-দ্গে-লেগ্স-দ্পাল-ব্জাং

ম্খাস-গ্রুব-র্জে-দ্গে-লেগ্স-দ্পাল-ব্জাং (তিব্বতি: མྷས་གྲུབ་དགེལེགས་དཔལ་བཟང་, ওয়াইলি: mkhas-grub dge legs dpal bzang) (১৩৮৫-১৪৩৮) তিব্বতী বৌদ্ধধর্মের দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা বা প্রধান ছিলেন। তার মৃত্যুর পর পরবর্তীকালে পঞ্চম দলাই লামা তাকে দ্গে-লুগ্স ধর্মসম্প্রদায়ের প্রথম পাঞ্চেন লামা রূপে চিহ্নিত করেন। ম্খাস-গ্রুব-র্জে-দ্গে-লেগ্স-দ্পাল-ব্জাং ১৩৮৫ খ্রিষ্টাব্দে তিব্বতের গ্ত্সাং অঞ্চলে জন্মগ্রহণ করেন। তার পিতার নাম ছিল কুন-দ্গা'-ব্ক্রা-শিস-দ্পাল-ব্জাং (ওয়াইলি: kun dga' bkra shis dpal bzang) এবং মাতার নাম ছিল বু-'দ্রেন-র্গ্যাল-মো (ওয়াইলি: bu 'dren rgyal mo)। তিনি সাত বছর বয়সে ম্খেন-ছেন-সেং-গে-র্গ্যাল-ম্ত্শান (ওয়াইলি: mkhen chen seng ge rgyal mtshan) নামক এক বৌদ্ধভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি ঙ্গাম-রিং ছোস-সদে নামক স্থানের সা-স্ক্যা ধর্মসম্প্রদায়ের বৌদ্ধবিহারে 'জিগ্স-ব্রাল-ফ্যোগ্স-লাস-র্নাম-র্গ্যাল (ওয়াইলি: 'jigs bral phyogs las rnam rgyal) নামক বৌদ্ধভিক্ষুর নিকট দর্শন ও তর্কবিদ্যা সম্বন্ধে শিক্ষালাভ করেন। একুশ বছর বয়সে তিনি রেদ-ম্দা'-বা-গ্ঝোন-নু-ব্লো-গ্রোস নামক বৌদ্ধপন্ডিতের নিকট ভিক্ষুর শপথ গ্রহণ করেন ও তার নিকট অভিধর্ম, বিনয়, ধর্মকীর্তি রচিত প্রমাণবার্তিক এবং নাগার্জুনের মধ্যমক সংক্রান্ত গ্রন্থগুলি সম্বন্ধে শিক্ষালাভ করেন। ১৪০৭ খ্রিষ্টাব্দে তিনি দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকট তন্ত্র সম্বন্ধে শিক্ষালাভ করেন। শিক্ষা সমাপ্ত করে ম্খাস-গ্রুব-র্জে-দ্গে-লেগ্স-দ্পাল-ব্জাং গ্ত্সাং অঞ্চলের ল্ছাং-রা বৌদ্ধবিহারের (ওয়াইলি: lcang ra) প্রধানের পদগ্রহণ করেন। তিনি রি-বো-'দ্বাংস-ছেন (ওয়াইলি: ri bo 'dangs chen) এবং চৌত্রিশ বছর বয়সে র্গ্যাল-র্ত্সে অঞ্চলের শাসক রাব-ব্র্তান-কুন-ব্জাং-'ফাগ্সের (ওয়াইলি: rab brtan kun bzang 'phags) পৃষ্ঠপোষকতায় দ্পাল-'খোর-ছোস-স্দে (ওয়াইলি: ri bo 'dangs chen) নামক বৌদ্ধবিহার স্থাপন করেন। ১৪৩১ খ্রিষ্টাব্দে দ্গা'-ল্দান বৌদ্ধবিহারের দ্বিতীয় দ্গা'-ল্দান-খ্রি-পা বা প্রধান র্গ্যাল-ত্শাব-র্জে-দার-মা-রিন-ছেনের নির্দেশে তিনি ঐ বৌদ্ধবিহারের তৃতীয় প্রধানের দায়িত্বগ্রহণ করেন। তিনি মহামুদ্রা ও কালচক্র তন্ত্রের ওপর গ্রন্থ রচনা করেন। Adams, Miranda (আগস্ট ২০০৭)। "Khedrubje Gelek Pelzang"। The Treasury of Lives: Biographies of Himalayan Religious Masters। সংগ্রহের তারিখ ২০১৩-০৮-১৮।  Tenzin Gyatso, the Fourteenth Dalai Lama. (1999) Kālachakra Tantra Rite of Initiation: For the Stage of Generation. Translated by Jeffrey Hopkins. Enlarged edition, pp. 139-144. Wisdom Publications, Boston. আইএসবিএন ০-৮৬১৭১-১৫১-৩. Gyatso, Tenzin। "The Gelug-Kagyu Tradition of Mahamudra"। সংগ্রহের তারিখ ২৯ জানুয়ারি ২০১৩।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Das, Sarat Chandra. (1970) Contributions on the Religion and History of Tibet (1970). Manjushri Publishing House, New Delhi. First published in the Journal of the Asiatic Society of Bengal, Vol. LI (1882) Dorje, Gyurme (1999). Footprint Tibet Handbook with Bhutan. Footprint Handbooks, Bath, England. আইএসবিএন ০-৮৪৪২-২১৯০-২. Hilton, Isabel. (1999). The Search for the Panchen Lama. Viking. Reprint: Penguin Books. (2000), p. 58. আইএসবিএন ০-১৪-০২৪৬৭০-৩. Stein, R. A. Tibetan Civilization, (1972). Stanford University Press, Stanford, California. আইএসবিএন ০-৮০৪৭-০৮০৬-১ (cloth); আইএসবিএন ০-৮০৪৭-০৯০১-৭. The Great Seal of Voidness: The Root Text for the Ge-lug/Ka-gyu Tradition of Mahamudra. The Main Path All Buddhas Have Travelled (dGe-ldan bkah-brgyud rin-po-chehi phyag-chen rtza-ba rg yal-bahi gzhung-lam). (1975) Geshe Ngawang Dhargyey et al. Library of Tibetan Works and Archives. Dharamsala, H.P., India.